DIAGEO หุ้นยักษ์ใหญ่...ขวัญใจสายปาร์ตี้จากเมืองผู้ดีอังกฤษ
15 ธันวาคม 2564

DIAGEO หุ้นยักษ์ใหญ่…ขวัญใจสายปาร์ตี้จากเมืองผู้ดีอังกฤษ
ใกล้เทศกาลคริสมาสต์และปีใหม่ที่จะมาถึง ชวนให้นึกถึงการเฉลิมฉลองในช่วงปลายปี ซึ่งสิ่งที่ขาดไม่ได้เลยในงานปาร์ตี้คงเป็นกลุ่มเครื่องดื่มแอลกอฮอล์ที่ช่วยทั้งสร้างบรรยากาศสนุกสนาน ครื้นเครง และละลายพฤติกรรมผู้ร่วมวงสนทนา อีกทั้งเครื่องดื่มเหล่านี้ยังใช้เปิดเพื่อเป็นสัญลักษณ์แห่งการเฉลิมฉลองในวันสำคัญในโอกาสต่างๆ อีกด้วย ถ้าพูดถึงเจ้าแห่งสุราเบอร์หนึ่งของโลก คงต้องยกให้ Diageo บริษัทผลิตและจำหน่ายเครื่องดื่มแอลกอฮอล์สัญชาติอังกฤษ โดยมีแบรนด์ที่เราคุ้นหูกันดี เช่น Johnnie Walker, Crown Royal, Smirnoff, Guinness เป็นต้น
Diageo – ผู้จัดจำหน่ายสุรารายใหญ่และผู้ผลิตสก๊อตวิสกี้อันดับต้นๆ ของโลกสัญชาติอังกฤษ (โดยบริษัท Diageo ถือว่าเป็นผู้นำด้านธุรกิจแอลกฮอล์ชั้นนำระดับโลก) ก่อตั้งเมื่อปี 1997 เกิดขึ้นจากการควบรวมกิจการระหว่าง Guinness Brewery (บริษัทผู้ผลิตเบียร์ชื่อดังอย่าง Guinness) และ Grand Metropolitan (บริษัททำธุรกิจโรงแรมและสถานบันเทิงรายใหญ่ของอังกฤษ ก่อนผันตัวมาสู่วงการเครื่องดื่ม) โดย Diageo มีสำนักงานใหญ่อยู่ที่กรุง London ประเทศอังกฤษ บริษัทได้ดำเนินการมากกว่า 180 ประเทศ และมีโรงงานผลิตมากกว่า 140 แห่งทั่วโลก Diageo ครองแชมป์บริษัทที่มีกำลังการผลิตเหล้ามากที่สุดในโลก ก่อนจะถูก Kweichow Moutai บริษัทผลิตสุรา Premium ของจีนแซงหน้าไปเมื่อปี 2017
อย่างไรก็ตาม บริษัทมีแผนขยายกำลังการผลิตและเพิ่มประเภทสินค้าเพื่อให้สามารถครองใจนักดื่มทั่วโลก โดยเครื่องดื่มแอลกฮอล์ที่มีชื่อเสียงและได้รับการยอมรับในวงการเหล้าเป็นอย่างมาก ได้แก่ Johnnie Walker เจ้าของ Slogan “Keep Walking” เป็น Blended Scotch Whisky ที่ได้รับความนิยมจากคนทั่วโลก พร้อมทั้งมีฉลากพิเศษรุ่นต่าง ๆ ออกมามากมาย โดยเฉพาะฉลากสีน้ำเงินอย่าง Blue Label ที่เป็นเพียง 1 ใน 10,000 ถัง กว่าจะเบรนด์จนได้ฉลากนี้มา, Smirnoff แบรนด์ Vodka ชื่อดังที่สายปาร์ตี้ต้องรู้จักกันดี, Tanqueray เหล้า Gin (London Dry Gin) ชื่อดังขวัญใจนักชง, Baileys เหล้าหวานชื่อดังที่ครองใจทั้งนักดื่มและนักอบเบเกอรี่, Crown Royal เป็น Blended Canadian Whisky หนึ่งในเหล้าที่ขายดีที่สุดและถูกใจคอวิสกี้ทั่วโลก, Captain Morgan เหล้ารัมชื่อดัง มาพร้อมกับรสชาติที่หอมหวาน และ Guinness แบรนด์ที่มาพร้อมเบียร์ดำชื่อดังที่หลายคนคุ้นเคยกันดี เป็นต้น
นอกจากนี้ Diageo ยังได้ถือหุ้นใน LVMH (MC FP) ในสัดส่วน 34% ซึ่งมีแบรนด์ดังใน Product Portfolio อาทิ Moet & Chandon เบอร์หนึ่งของแชมเปญที่ครองใจนักดื่มทั่วโลก, Venve Cliquot แบรนด์แชมเปญชื่อดังอีกแบรนด์ของฝรั่งเศส และ Hennessy แบรนด์บรั่นดีชื่อดังของฝรั่งเศส
สำหรับสัดส่วนรายได้ของบริษัทมาจาก Spirits (พวกเหล้า) อยู่ที่ 78% และอีก 16% มาจากกลุ่มเบียร์ โดยลูกค้าส่วนใหญ่อยู่ในประเทศแถบอเมริกาเหนือ (35%) ยุโรป/ตุรกี (23%) และเอเชีย (21%) ณ ปัจจุบัน Diageo มีมูลค่าตลาด (Market Cap) อยู่ที่ GBP 93,576.4 Million ซื้อขายอยู่ที่ P/E 35.29 เท่า และมี Dividend Yield อยู่ที่ 1.81% (อ้างอิงข้อมูลจากวันที่ 8/12/2021) จ่ายปันผลต่อเนื่องมาโดยตลอดตั้งแต่ปี 2011 จนถึงปีปัจจุบัน โดยจ่ายปีละ 2 รอบ
ปัจจัยที่นักลงทุนต้องติดตามและควรทราบ
-ในช่วงการแพร่ระบาดของ COVID-19 ที่ผ่านมา อุตสาหกรรมเครื่องดื่มแอลกอฮอล์ได้รับผลกระทบจากการปิดเมืองทั่วโลก อย่างไรก็ตาม ในช่วงปลายปีที่ผ่านมาเริ่มมีกลับมาเปิดเมืองอีกครั้ง ทั้งผับ บาร์ และร้านอาหารทั่วโลกกลับมาเปิดอีกครั้ง ส่งผลบวกต่อ Sentiment ของหุ้นกลุ่มเครื่องดื่มแอลกอฮอล์
-อุตสาหกรรมพวกสุราเป็นกลุ่มอุตสาหกรรมที่มีการจัดเก็บภาษีแตกต่างไปตามนโยบายแต่ละประเทศ ซึ่งอาจส่งผลต่อยอดขายของกลุ่มที่อาจมีการเปลี่ยนแปลงกฎหมายการเก็บภาษีอย่างมีนัยสำคัญ
-Diageo ทุ่มเงินลงทุนกว่า USD75Million (ราว 2,475 ล้านบาท) เพื่อสร้างโรงกลั่นสุราในประเทศจีน คาดว่าจะแล้วเสร็จในปี 2023 เพื่อขยาย Product line ไปในกลุ่ม Single malt whiskey โดยถือเป็น Diageo’s first Chinese-origin เพื่อเจาะตลาด premium drinkers
Investor Tip:
Diageo (DGE LN) – จดทะเบียนซื้อขายในตลาดหลักทรัพย์ London Stock Exchange ประเทศอังกฤษ ซึ่งใช้ Ticker Code ในการซื้อขายว่า DGE LN โดยนักลงทุนต้องแลกเงินเป็นสกุล GBp (หรือ pennies โดย 100GBp = 1GBP) เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade Lot = 1)
-ในประเทศอังกฤษจะไม่มีการเก็บภาษีหัก ณ ที่จ่าย (Withholding Tax) สำหรับเงินปันผลที่ได้จากการลงทุนในหุ้น
-Diageo มีมูลค่าเป็นอันดับ 3 ใน Financial Times Stock Exchange 100 Index (FTSE 100) ซึ่งเป็นดัชนีที่รวบรวมหุ้นที่มีมูลค่าตลาดสูงสุด 100 อันดับแรกที่จดทะเบียนใน London Stock Exchange (as of 8/12/2021)
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #DIAGEO
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp